62025CO0163_INF
Определение на Съда (осми състав) от 3 октомври 2025 г. —Sadalbari
(Дело C‑163/25)
„Преюдициално запитване — Член 53, параграф 2 и член 99 от Процедурния правилник на Съда — Отговор, който може да бъде изведен недвусмислено от съдебната практика — Пазари на финансови инструменти — Директива 2004/39/ЕО — Член 4, параграф 1, точка 14 — Понятие „регулиран пазар“ — Разрешително — Оперативни изисквания — Пазар, управляван след сливане от юридическо лице, което управлява и регулиран пазар — Член 94, буква в) от Процедурния правилник — Явна недопустимост“
Свобода на установяване — Свободно предоставяне на услуги — Пазари на финансови инструменти — Директива 2004/39 — Регулиран пазар — Понятие — Пазар на финансови инструменти, който няма разрешително за регулиран пазар по смисъла на тази директива и не отговаря на нейните изисквания — Изключване — Оператор, който се е слял с оператор на регулиран пазар — Липса на последици
(Директива на Европейския парламент и на Съвета 2004/39, член 4, параграф 1, точка 14 и член 36, параграф 1)
(вж. т. 31, 32 и 34, както и диспозитива)
Диспозитив
Член 4, параграф 1, точка 14 и член 36, параграф 1 от Директива 2004/39/ЕО на Европейския парламент и на Съвета от 21 април 2004 година относно пазарите на финансови инструменти, за изменение на директиви 85/611/ЕИО и 93/6/ЕИО на Съвета и Директива 2000/12/ЕО на Европейския парламент и на Съвета и за отмяна на Директива 93/22/ЕИО на Съвета
трябва да се тълкуват в смисъл, че
пазар на финансови инструменти, който не е получил разрешително за „регулиран пазар“ по смисъла на тази директива или който не отговаря на другите изисквания, предвидени в разпоредбите на дял III от посочената директива, не представлява „регулиран пазар“ по смисъла на същата директива.